Lidia Fecioru a venit din nou în ajutorul oamenilor, de data aceasta cu un remediu pentru un somn odihnitor. Este vorba despre o băutură naturală, care se prepară ușor și care este de mare ajutor.
Iar de data aceasta, în emisiunea Adevăruri ascunse, difuzată pe Antena 3, a explicat cum se face băutura naturală care te ajută să dormi mai bine. Este vorba despre un ulei obținut dintr-o plantă medicinală cunoscută.
Uleiul de sunătoare, căci aceasta este substanța minune, este benefic în tratarea mai multor afecțiuni, precum „nevralgii, papiloame, gripe sau hepatit B”, a dezvăluit Lidia Fecioru.
„Câteva picături consumate înainte de somn ajută în caz de insomnii, depresie sau stare de agitație. Se pot pune câteva picături într-o linguriță, în apă sau într-un cub de zahăr. Cura de tratament se poate face timp de trei luni”, a adăugat bioenergoterapeutul.
Lidia Fecioru a explicat și cum se prepară această băutură. Pentru început, este esențial să fie culese florile de sunătoare să fie culese și alese, căci restul plantei nu este de folos în prepararea uleiului.
„Uleiul de sunătoare se face foarte simplu. Trebuie să culegem doar florile, nu folosim toată planta. Umplem un borcan de un litru cu flori, le apăsăm puțin și turnăm peste ulei de măsline sau ulei simplu”, a menționat Lidia Fecioru.
Chiar dacă preparatul natural se obține ușor, este nevoie și de răbdare. Acesta trebuie să stea la macerat o perioadă mai lungă. Ulterior, florile se vor strecura și se va păstra numai uleiul.
„Așezăm borcanul la soare, la geam, timp de două săptămâni. Din când în când, îl mai agităm. După două săptămâni, îl strecurăm și îl turnăm într-un borcan curat, de culoare închisă, apoi punem în el două sau trei picături de vitamina E, pentru că îl va ajuta să reziste mai mult”, a mai spus Lidia Fecioru.